Теодор Траянов
Тъга

chitanka.info

В полето самотно дръвче се е свило,

чер призрак сред белия сън на снега,

посърнали клони поклаща унило,

поклаща ги с трепет на мъртва тъга.

Снежинките хвъркат, край него се гонят,

прииждат, целуват го, губят се пак.

Забравени листи полека се ронят

отпадат и гинат в безкрайния сняг.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.